7.2.2023 г.
BG
Официален вестник на Европейския съюз
C 47/197 Сряда, 6 юли 2022 r.
47. отбелязва, че достъпът до здравеопазване може да бъде възпрепятстван от сложния ефект на комбинираната дискриминация; призовава държавите членки да гарантират всеобщо и достъпно покритие на здравното осигуряване, включително специализирани услуги в областта на психичното здраве, и спешно да премахнат съществуващите пречки пред здравеопазването за всички, включително за мигрантите с нередовен административен статут и като се обръща специално внимание на жените в цялото им многообразие; подчертава, че достъпът до здравеопазване никога не следва да бъде възпрепятстван от незнание, предубеждения или стигматизиране; подчертава, че здравните специалисти са важни за предоставянето на грижи по хуманен, недискриминационен и безпристрастен начин, като се зачитат свободното, предварително и информирано съгласие и правата на пациентите; отбелязва, че е налице съществена липса на данни относно жените от маргинализирани групи и жените мигранти, които имат достъп до здравни услуги, по-специално услуги, свързани с психичното здраве; 48. призовава държавите членки да вземат под внимание сложния ефект на комбинираната дискриминация върху достъпа до диагностика в здравеопазването, особено по отношение на репродуктивното здраве и по-специално за чернокожите жени, цветнокожите жени и жените от малцинствата; припомня, че сексуалното и репродуктивното здраве и права са основни права на човека, до които всички хора, в своето многообразие, следва да имат безопасен и законен достъп; 49. призовава държавите членки да приемат и прилагат стратегии, политики и програми за постигане на напредък в областта на сексуалното и репродуктивното здраве и права на маргинализираните групи жени и за премахване на системните, финансовите, правните, практическите и социалните пречки, пред които те са изправени, както и да гарантират, че сексуалното и репродуктивното здраве и права са защитени и се зачитат във всички държави членки; призовава държавите членки да насърчават семейното планиране и всеобхватното, съобразено с възрастта сексуално образование, да помагат на жените в уязвимо или несигурно положение да получат достъп до безплатна контрацепция във всичките ѝ различни форми, както и да гарантират, че те няма да се сблъскат с дискриминационни практики при достъпа до здравни услуги; 50. насърчава държавите членки да гарантират достъпни и прозрачни процедури за правно признаване на пола, основани на самоопределение и в съответствие с МКБ-11 (Международна класификация на болестите) на Световната здравна организация, да признаят транссексуалните, небинарните и интерсексуалните лица в закона и да премахнат пречките като задължителни хирургически интервенции или задължителни психологически консултации; настоятелно призовава държавите членки да забранят интерсексуалното генитално осакатяване и да гарантират, че интерсексуални кърмачета не са подложени на неживотоспасяващо медицинско или хирургично лечение в ранна детска възраст или по време на детството; 51. призовава държавите членки да сложат край на практиките на принудителна стерилизация, принудителен аборт и принудителна контрацепция, включително при жени с увреждания и жени от ромски произход, както и на практиката на медикализация за транссексуалните лица, и ги призовава да зачитат физическата и телесната неприкосновеност на тези лица; призовава държавите членки да гарантират ефективни и своевременни средства за правна защита за всички лица, преживели насилствена и принудителна стерилизация и принудителен развод, включително чрез създаването на ефективни схеми за обезщетение; 52. припомня, че жените в цялото им многообразие, по-специално тези, които са изправени пред комбинирани форми на дискриминация, в маргинализирани ситуации и в условия на конфликт, са непропорционално засегнати от изменението на климата и последиците от него; призовава Комисията и държавите членки да гарантират, че всички действия в областта на климата включват междусекторна перспектива, като се включват полът и расата, и че за тази цел се прилагат целеви средства и мерки, и ги призовава да гарантират равното участие на жените, в цялото им многообразие, в органите за вземане на решения на международно, европейско, национално и местно равнище; 53. настоятелно призовава държавите членки да предприемат бързи, ефективни и координирани действия за защита на правата на човека и за да се отговори на потребностите в областта на сексуалното и репродуктивното здраве на жените, момичетата и маргинализираното население, засегнати от конфликта в Украйна; o o 54.
o
възлага на своя председател да предаде настоящата резолюция съответно на Съвета и на Комисията.